Þátttaka kvenna á hlutabréfamarkaði á Íslandi : er munur á áhættusækni kynjanna þegar kemur að fjárfestingum í hlutabréfum?
Markmið þessarar rannsóknarverkefnis er að varpa ljósi á þátttöku kvenna á hlutabréfamarkaði og skoða mun á áhættusækni kynjanna í hlutabréfaviðskiptum. Mikil aukning hefur verið í þátttöku á hlutabréfamarkaði síðastliðin ár og náði aukningin nýjum hæðum þegar heimsfaraldurinn Covid-19 skall á. Aftur á móti sýna töluleg gögn fram á að konur eru í miklum minnihluta þegar kemur að þátttöku á hlutabréfamarkaði á Íslandi og er kynjahlutfallið yfirleitt um 70% karlar og 30% konur sem taka þátt á markaðinum og í hlutafjárútboðum. Ástæður fyrir þessari kynbundnu hlutfallsskekkju geta verið margvíslegar en í þessari rannsókn verður skoðað hvort ólík áhættusækni kynjanna kunni að vera meginbreytan sem hefur áhrif á kynjaskekkjuna. Framkvæmd var eigindleg rannsókn við vinnslu þessa verkefnis ásamt því að rýna í töluleg gögn frá hlutafjárútboðum sem fengin voru frá fyrirtækjaráðgjöf félaganna. Tekin voru sex djúpviðtöl við aðila sem tengjast og starfa á fjármálamarkaði hérlendis. Niðurstöður leiddu í ljós að karlar eru mun virkari í hlutabréfaviðskiptum en konur og kann áhættufælni kvenna að vera stór breyta sem hefur áhrif á að skekkja sé í þátttökuhlutfalli á milli kynja að mati þátttakenda. Ásamt því sýna niðurstöður að áhættufælni er ekki eina breytan sem kann að hafa áhrif á þátttökuhlutfall kvenna. Aðrir þættir sem hafa áhrif, að mati viðmælenda, eru meðal annars skortur á fyrirmyndum, staðalímyndir og saga.
Hagfræði og fjármál, Hlutabréfamarkaðir, Konur, Áhættuhegðun, Kynjamunur
Networked Digital Library of Theses and Dissertations